**Obec Štvrtok na Ostrove**

Mýtne nám. č. 454/1, 930 40 Štvrtok na Ostrove

**Zverejnenie zámeru č.2/2020**

**prevod nehnuteľnosti – pozemkov formou zámeny obce Štvrtok na Ostrove z dôvodu hodného osobitného zreteľa**

Obec Štvrtok na Ostrove v súlade s § 9a, ods.8, písm. e) zákona NR SR č. 138/1991Zb. o majetku obcí v znení neskorších predpisov zverejňuje zámer zámeny nehnuteľností

medzi

Obcou Štvrtok na Ostrove a

**Arpád Mészáros, rod. Mészáros**

nar. 07.05.1979

trvale bytom Horný diel 469/54, 930 40 Štvrtok na Ostrove

(ďalej len ako „ Arpád Mészáros“)

**Obec prevedie** nehnuteľnosti evidované Okresným úradom Dunajská Streda–katastrálny odbor, na liste vlastníctva číslo 570, v katastrálnom území Štvrtok na Ostrove, obec Štvrtok na Ostrove, okres Dunajská Streda, a to pozemky registra “C“ evidované na katastrálnej mape:

1. p.č. 301/148, o výmere 379 m2, druh pôdy: zastavaná plocha a nádvorie

(ďalej len „Predmet zámeny 1“)

**a to zámenou za :**

a) nehnuteľnosti evidované Okresným úradom Dunajská Streda–katastrálny odbor, na liste vlastníctva číslo 1478, v katastrálnom území Štvrtok na Ostrove, obec Štvrtok na Ostrove, okres Dunajská Streda, pozemky registra “C“ evidovaných na katastrálnej mape:

p.č. 300/6, o výmere 75 m2, druh pôdy: ostatná plocha

p.č. 300/2, o výmere 40 m2, druh pôdy: ostatná plocha

(ďalej pre pozemky pod písm. a) tohto bodu len „Predmet zámeny 2“)

Predmet zámeny 2 je vo výlučnom vlastníctve **Arpáda Mészárosa**.

**Odôvodnenie osobitného zreteľa:**

Osobitný zreteľ je zdôvodnený tým, že dôjde k majetko-právnemu vysporiadaniu plôch, ktoré majú byť verejné a k sceleniu obecného a súkromného majetku. Rodičia Arpáda Mészárosa Mészárosoví sú bezpodielovými spoluvlastníkmi (spoluvlastnícky podiel k celku 1/1) nehnuteľností evidovaných Okresným úradom Dunajská Streda–katastrálny odbor, na liste vlastníctva číslo 1624, v katastrálnom území Štvrtok na Ostrove, obec Štvrtok na Ostrove, okres Dunajská Streda, a to poľnohospodárskych stavieb (maštalí v minulosti slúžiacich na odchov kurčiat), postavených na pozemkoch registra “C“ evidovaných na katastrálnej mape vo výlučnom vlastníctve Obce:

súp. č. 673 na p.č. 301/4 o výmere 883 m2, druh pôdy: zastavaná plocha a nádvorie

súp. č. 674 na p.č. 301/5 o výmere 888 m2, druh pôdy: zastavaná plocha a nádvorie

súp. č. 675 na p.č. 301/3 o výmere 376 m2, druh pôdy: zastavaná plocha a nádvorie a 301/8 o výmere 682 m2, druh pôdy: zastavaná plocha a nádvorie.

(ďalej len „Stavby“).

Manželia Mészárosoví nadobudli Stavby v roku 2017 v havarijnom technickom stave, ohrozujúcom životné prostredie i ľudské zdravie a na vlastné náklady a na základe povolenia Obce zrealizovali zbúranie Stavieb a vyčistenie bývalého poľnohospodárskeho areálu, čím odstránili enviromentálnu záťaž z pozemkov Obce o celkovej (pôvodne zastavenej) výmere 2.829 m2. V súčasnosti už odstránené Stavby budú manželmi Mészárosovými vymazané z katastra nehnuteľností, čím sa pozemky Obce stanú nie len fakticky, ale aj právne nezaťažené stavbou vo vlastníctve inej osoby.

Predmet zámeny 1 má výmeru 379 m2. Predmet zámeny 4 má výmeru 115 m2. Obec a Arpád Mészáros sa dohodli, že si vzájomne v peniazoch nič nevyrovnávajú ani nedoplácajú, nakoľko rozdiel vo výmerách predmetov zámeny prípadne v ich hodnotách je vykompenzovaný rozdielom výmer zamieňaných pozemkov medzi medzi Obcou a manželmi Mészárosovými,  Obcou a Arpádom Mészárosom, a Obcou a Andrásom Mészárosom, ako aj nákladmi spojenými s odstránením Stavieb.

.

Tento zámer – zámena pozemkov bol schválený OZ uznesením č.PL-4/2020-IXb zo dňa 06.08.2020 a bude zverejnený počas plynutia doby trvajúcej najmenej 15 dní pred schvaľovaním predaja obecným zastupiteľstvom na úradnej tabuli a na internetovej stránke obce: [www.stvrtoknaostrove.sk](http://www.stvrtoknaostrove.sk)

O predaji majetku z dôvodu hodného osobitného zreteľa je potrebné rozhodnutie obecného zastupiteľstva prijaté trojpätinovou väčšinou všetkých poslancov.

Dátum zverejnenia: 27.8.2020

Dátum zvesenia: